**Zmluva o dielo**

uzatvorená podľa § 536 a nasl. zákona č. 513/1991 Zb. Obchodný zákonník v znení neskorších predpisov

**číslo objednávateľa: číslo zhotoviteľa:**

( ďalej iba „Zmluva“ )

medzi týmito zmluvnými stranami:

**Objednávateľ:**

Meno/názov: **Banskobystrický samosprávny kraj**

Sídlo: Námestie SNP 23/23, 974 01 Banská Bystrica

Právna forma: vyšší územný celok, resp. samosprávny kraj ako samostatný územný samosprávny a správny celok Slovenskej republiky zriadený zákonom č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov

Štatutárny orgán: Ing. Ján Lunter, predseda Banskobystrického samosprávneho kraja

Osoby oprávnené rokovať

v technických veciach: ............................

IČO: 37828100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

Telefón/ fax: ..............................

E mail: [podatelna@bbsk.sk](mailto:podatelna@bbsk.sk);

(ďalej len **„Objednávateľ“**)

a

**Zhotoviteľ:**

Obchodné meno: **............................**

Sídlo: ...............................

štatutárny orgán: ...............................

Právna forma: ......................

zápis v registri: .......................

Osoby oprávnené jednať

v technických veciach: .................

IČO: ..................

DIČ: .................

IČ DPH : ...................

Bankové spojenie: ..............

Číslo účtu/IBAN: .....................

Telefón/ fax: ...................

E mail: ...........................

(ďalej iba **„Zhotoviteľ** a spolu s Objednávateľom ďalej iba**„Zmluvné strany“**)

**I.**

**Úvodné ustanovenia**

1. Táto Zmluva sa uzatvára ako výsledok realizovaného verejného obstarávania postupom zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „**ZVO**“), na predmet zákazky: Energetický manažment BBSK – služby spojené s prípravou projektu s cieľom budúcej implementácie projektu inteligentných systémov na monitorovanie a manažment budov tzv. smart energetický manažment budov, v súlade s vyhláškou Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení neskorších predpisov.
2. Zhotoviteľ vyhlasuje, že je obchodnou spoločnosťou s právnou subjektivitou, ktorej predmetom podnikania je činnosť v rozsahu požadovanom k naplneniu záväzkov z tejto Zmluvy, teda spĺňa podmienku odbornej spôsobilosti po materiálnej, technickej, technologickej i personálnej stránke, na vykonanie Diela v zmysle na predmet Zmluvy sa vzťahujúcich platných všeobecne záväzných právnych predpisov a technických noriem Slovenskej republiky a Európskej únie, spĺňa podmienky zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov a je oprávnený túto Zmluvu uzavrieť a naplniť účel Zmluvy.
3. Zhotoviteľ je povinný pri plnení predmetu Zmluvy dodržiavať všetky platné všeobecne záväzné právne predpisy, podzákonné predpisy a technické normy Slovenskej republiky a Európskej únie vzťahujúce sa na verejné obstarávanie a na vykonanie Diela, a to najmä, nie však výlučne, predpisy a normy v platnom znení vymenované v Zmluve.
4. Zhotoviteľ vyhlasuje, že pred uzavretím Zmluvy dostatočne zvážil a s vynaložením odbornej starostlivosti a všetkého úsilia posúdil do úvahy prichádzajúce riziká spojené s vykonaním Diela, v ponuke vzal do úvahy komplexný rozsah materiálov, prác, služieb, správnych poplatkov, iných výdavkov potrebných na dokončenie Diela ako celku a všetkých do úvahy prichádzajúcich nákladov na takéto materiály, práce a služby a tieto zahrnul do ceny Diela. Rovnako Zhotoviteľ zvážil aj stanovený vyhradený čas na dodanie Diela podľa Zmluvy.
5. Uzatvorenie a platnosť tejto Zmluvy predchádza možnému uzatvoreniu zmluvy týkajúcej sa poskytnutia nenávratných finančných prostriedkov na financovanie (ďalej len „**Zmluva o NFP**“) zo zdrojov Európskeho fondu regionálneho rozvoja (ďalej aj „**EFRR**“) v rámci výzvy s názvom Moderné technológie II - OPII-2021/7/17-DOP, ktorá by mala zabezpečovať financovanie záväzku Objednávateľa v tejto Zmluve.  Neznamená to však, že ak dotknutá zmluva o NFP nebude uzatvorená, nemôže dôjsť k uzatvoreniu a platnosti tejto Zmluvy.

**II.**

**Predmet Zmluvy**

1. Zhotoviteľ sa zaväzuje v dohodnutom čase, mieste a podľa ostatných podmienok Zmluvy, najmä v rozsahu a obsahu špecifikovanom v Prílohách k Zmluve, na svoje náklady, na svoje nebezpečenstvo a podľa pokynov Objednávateľa vykonať a Objednávateľovi odovzdať Dielo vymedzené v tejto Zmluve.
2. Objednávateľ sa zaväzuje riadne a včas vykonané Dielo prevziať spôsobom dohodnutým v Zmluve a zaplatiť zaň cenu dohodnutú v tejto Zmluve.

**III.**

**Dielo**

1. Dielom sa na účely tejto Zmluvy rozumie vytvorenie súboru kompletnej dokumentácie podľa prílohy č. 1 tejto Zmluvy, potrebnej pre podanie Žiadosti o NFP v zmysle vyhlášky Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení neskorších predpisov a výzvou č. OPII-2021/7/17-DOP s názvom Moderné technológie II *(poskytovateľ Ministerstvo investícií, regionálneho rozvoja a informatizácie Slovenskej republiky ako Sprostredkovateľský orgán pre Operačný program Integrovaná infraštruktúra (ďalej aj „SO OPII“) konajúci v zastúpení Ministerstva dopravy a výstavby Slovenskej republiky ako Riadiaceho orgánu pre Operačný program Integrovaná infraštruktúra (ďalej len „RO OPII“)* (ďalej len ako „**Dielo**“).
2. Rozsah a obsah Diela, ktoré je Zhotoviteľ povinný vykonať a dodať Objednávateľovi je špecifikovaný v **Prílohe č. 1 – Predmet a špecifikácia zákazky**. Dielo musí byť spracované v prostredí Metainformačného systému verejnej správy.
3. Zhotoviteľ je povinný vykonať Dielo v súlade s príslušnými právnymi predpismi SR a EÚ platnými a účinnými v čase zhotovovania Diela.
4. Zhotoviteľ je povinný kedykoľvek na žiadosť Objednávateľa bezodkladne poskytnúť písomné vysvetlenie týkajúce sa technických otázok súvisiacich s Dielom.

**IV.**

Miesto, čas a spôsob plnenia, odovzdávacie a preberacie konanie

1. Zhotoviteľ sa zaväzuje, že riadne vykonané **Dielo** odovzdá Objednávateľovi nasledovne:
2. Čas odovzdania Diela je najneskôr do 40 kalendárnych dní (ďalej aj len „**Čas odovzdania Diela**“) odo dňa účinnosti tejto Zmluvy, avšak najneskôr do 8.8.2022 - (platí len v prípade otvorenia 4. hodnotiaceho kola predmetnej výzvy OPII-2021/7/17-DOP) tak, aby bolo možné následne kladné stanovisko SITVS MIRRI SR nahrať do prostredia ITMS2014+ pre účely podania predmetnej Žiadosti o nenávratný finančný príspevok Objednávateľom. V uvedenom termíne musí byť Dielo schválené Ministerstvom investícií, regionálneho rozvoja a informatizácie Slovenskej republiky (ďalej len „**MIRRI SR**“) Sekciou sprostredkovateľského orgánu informatizácie spoločnosti (ďalej len „**SITVS**“) v prostredí MetaIS. Za schválenie sa považuje konečné vyhodnotenie MIRRI SR SITVS (ukončenie hlavnej časti Diela). Zároveň spracovanie technickej špecifikácie pre účely realizácie verejného obstarávania energetického manažmentu musí byť rovnako schválené zo strany Objednávateľa bez ďalších pripomienok.
3. Čas na spracovanie Diela Zmluvné strany predĺžia o čas v rámci ktorého by bolo potrebné Dielo obhajovať pred SITVS MIRRI SR, pre prípad ďalších nevyhnutných konzultácií priamo súvisiacich s vykonávaním Diela. Za kompletné ukončenie Diela (ďalej ako „Definitívne vykonanie Diela“) sa považuje doručenie Rozhodnutia o schválení/neschválení Žiadosti o nenávratný finančný príspevok bez akýchkoľvek ďalších predmetných pripomienok k Dielu.
4. Akékoľvek iné termíny definované touto Zmluvou sa budú spravovať harmonogramom predmetnej výzvy, pričom tento môže byť riadiacim resp. sprostredkovateľským orgánom pozmenený (ďalej len „**RO/SO**“).
5. Zhotoviteľ je povinný odovzdať Dielo, t.j. odovzdaním Diela sa na účely tejto Zmluvy rozumie v dohodnutom čase odovzdanie Diela v **2 ks v tlačenej** a **1 ks elektronickej forme (na USB nosiči)** vrátane zdokladovania nahratia štúdie do MetaIS príslušným zverejneným internetovým odkazom**.**
6. Vykonaním Diela sa na účely Zmluvy rozumie včasné, bezchybné, vecne správne a úplné dokončenie Diela podľa všetkých podmienok dohodnutých v Zmluve a jeho odovzdanie a protokolárne prevzatie Objednávateľom.
7. Preberacie protokoly k Dielu podpíšu štatutárni zástupcovia Zmluvných strán, alebo iné na to oprávnené osoby za každú zo Zmluvných strán. **Za deň vykonania Diela sa považuje deň Definitívneho vykonania Diela t.j. deň uvedený v preberacom protokole** k Dielu ako deň podpisu Objednávateľa - osoby oprávnenej podpísať preberací protokol za Objednávateľa.
8. Po vykonaní kontroly Diela pripraví Zhotoviteľ protokol o odovzdaní a prevzatí Diela. Povinnými obsahovými náležitosťami tohto protokolu sú:

* údaje o Zhotoviteľovi a Objednávateľovi,
* názov Diela, číslo Zmluvy,
* popis Diela,
* forma a počet vyhotovení Diela,
* prehlásenie Objednávateľa, či Dielo preberá alebo nepreberá,
* zoznam vád a nedorobkov.

1. Pokiaľ bude Dielo vykazovať drobné vady alebo nedorobky, ktoré nebránia jeho riadnemu užívaniu, Objednávateľ má právo rozhodnúť, či Dielo prevezme s drobnými vadami alebo nedorobkami alebo ho neprevezme. Ak Dielo prevezme, v preberacom protokole určí lehotu na odstránenie drobných vád alebo nedorobkov. O tom, či má Dielo vady alebo nedorobky a aký majú vplyv na Dielo a jeho užívanie, rozhoduje Objednávateľ, resp. SITVS MIRRI SR.
2. Riadnym odovzdaním Diela prechádza na Objednávateľa jednak vlastnícke právo k Dielu a jednak nebezpečenstvo vzniku škody na Diele. Za poškodenie, stratu alebo zničenie Diela zodpovedá Zhotoviteľ až do času riadneho odovzdania Diela Objednávateľovi.
3. V prípade, ak Dielo alebo jeho ktorákoľvek časť, ktorého vykonanie je predmetom tejto Zmluvy spĺňa znaky autorského diela podľa zákona č. 185/2015 Z. z. Autorský zákon v znení neskorších predpisov (ďalej len „autorský zákon“), Zhotoviteľ udeľuje Objednávateľovi dňom prevzatia Diela v zmysle tejto Zmluvy licenciu podľa autorského zákona, a to výhradnú, neobmedzenú (najmä bez vecného, časového a teritoriálneho obmedzenia) licenciu,  tak aby Objednávateľ Dielo alebo jeho časť akokoľvek a za akýmkoľvek účelom používal. Objednávateľ je najmä oprávnený Dielo spracovávať, vyhotovovať rozmnoženiny, zverejňovať, rozširovať akokoľvek inak používať v zmysle príslušných právnych predpisov ale tiež ho poskytnúť organizáciám štátnej správy a územnej samosprávy ; rozumie sa tiež, že Dielo bude použité aj v zmysle § 53 autorského zákona. Zhotoviteľ zároveň udeľuje dňom prevzatia Diela Objednávateľovi právo udeliť tretej osobe súhlas na použitie Diela v rozsahu udelenej licencie alebo jej časti a tiež súhlas na postúpenie licencie tretej osobe. Zmluvné strany sa zároveň dohodli, že odmena Zhotoviteľa za udelenie licencie Objednávateľovi v zmysle tohto bodu tohto článku Zmluvy je zahrnutá v celom rozsahu v Cene za Dielo podľa tejto Zmluvy. Zhotoviteľ sa zaväzuje v záujme naplnenia vyššie uvedeného vysporiadať všetky právne vzťahy s tretími osobami, ktoré sa budú podieľať na zhotovené Diela tak, aby si tieto osoby nemohli uplatňovať voči Objednávateľovi žiadne nároky. Zhotoviteľ bude jediným legitimovaným disponentom / držiteľom dotknutých autorských práv k Dielu. V prípade, ak si tretia osoba uplatní voči Objednávateľovi nárok z titulu porušenia autorských alebo iných práv v súvislosti s Dielom, Zhotoviteľ sa zaväzuje na prvú výzvu odškodniť Objednávateľa formou vysporiadania nárokov tretej osoby a ďalej nahradiť Objednávateľovi škodu, ktorá mu vznikne v dôsledku uplatnenia nároku treťou osobou, a to v plnej výške (vrátane sankcií, úhrady nákladov na právne zastúpenie a pod. – ak vzniknú). Ustanovenia tohto článku Zmluvy platia aj po zániku tejto Zmluvy z akéhokoľvek dôvodu. Ostatné nároky Objednávateľa z tejto Zmluvy alebo vyplývajúce z aplikovateľných právnych predpisov tým ostávajú nedotknuté.

V.

Cena a platobné podmienky

1. Cena za vykonanie Diela je dohodnutá v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a v súlade s cenovou  ponukou Zhotoviteľa, ktorá tvorí Prílohu č. 2 k Zmluve (ďalej iba „**Cena Diela**“). Cena Diela sa považuje za cenu maximálnu a platnú počas celej doby trvania Zmluvy. Cena Diela je stanovená za celé Dielo vrátane nákladov na vyhotovenie Diela v tlačenej a elektronickej podobe a nákladov na splnenie podmienok na zhotovenie Diela v zmysle tejto Zmluvy a jej príloh.

Cena Diela predstavuje celkom sumu:

Cena Diela bez DPH ,- Eur

DPH 20 % ,- Eur

**Cena Diela s DPH ,- Eur**

**(slovom: Eur s DPH).**

1. Podkladom pre úhradu Ceny Diela bude jedna **faktúra vystavená Zhotoviteľom až po riadnom vykonaní a odovzdaní Diela Objednávateľovi.**
2. Preddavky Objednávateľ neposkytuje vôbec.
3. K zmene dohodnutej Ceny Diela môže dôjsť iba výnimočne, z dôvodov hodných osobitného zreteľa a nepredvídateľných v čase uzavretia Zmluvy, výlučne so súhlasom Objednávateľa, formou písomného očíslovaného dodatku k Zmluve a len za podmienky, že uzatvorenie takéhoto dodatku nebude v rozpore so zákonom o verejnom obstarávaní.
4. Splatnosť faktúry je najmenej 30 dní od dňa doporučeného doručenia faktúry do podateľne Objednávateľa.
5. Každá faktúra musí obsahovať všetky náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov a jej nevyhnutnou prílohou je Objednávateľom podpísaný Protokol o odovzdaní a prevzatí Diela. V prípade, že faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, alebo ak prílohu faktúry nebude tvoriť Protokol o odovzdaní a prevzatí Diela, Objednávateľ je oprávnený vrátiť faktúru Zhotoviteľovi na doplnenie v lehote do 10 /desať/ pracovných dní. Vrátením faktúry sa preruší splatnosť faktúry a nová 30-dňová lehota splatnosti začína plynúť od doručenia novej faktúry.
6. Faktúra sa považuje za zaplatenú dňom pripísania úhrady na účet Zhotoviteľa.

V prípade písomnej výzvy zo strany Objednávateľa alebo RO/SO na doplnenie akýchkoľvek podkladov k faktúre preukazujúce dodanie Diela, je Zhotoviteľ povinný predložiť na základe emailovej výzvy Objednávateľa Objednávateľovi v stanovenom termíne všetky relevantné podporné podklady týkajúce sa zhotovenia Diela.

**VI.**

**Ďalšie práva a povinnosti Zmluvných strán**

1. Objednávateľ sa zaväzuje, že počas vykonávania Diela poskytne Zhotoviteľovi aj na jeho emailovú žiadosť v nevyhnutnom rozsahu potrebné spolupôsobenie, spočívajúce v odovzdaní najmä podkladov, vyjadrení, stanovísk, ktorých potreba odovzdania vznikne v priebehu plnenia tejto Zmluvy.
2. Zhotoviteľ je povinný pri zhotovovaní Diela postupovať s odbornou starostlivosťou, spolupracovať s Objednávateľom a ním určenými osobami, ktorých sa bude Dielo týkať, s dotknutými orgánmi štátnej a verejnej správy a orgánmi samosprávy, s ostatnými dotknutými subjektami a ich požiadavky, resp. pripomienky zapracovať do Diela, ak tieto budú relevantné a nevyhnutné pre naplnenie predmetu a účelu Diela.
3. Zhotoviteľ je povinný postupovať pri zhotovovaní Diela za striktného dodržiavania všetkých pre realizáciu Diela do úvahy prichádzajúcich všeobecne záväzných právnych predpisov SR (najmä, nie však výlučne, Vyhlášky Úradu podpredsedu vlády Slovenskej republiky pre investície a informatizáciu č. 85/2020 Z. z. o riadení projektov v znení neskorších predpisov, Vyhlášky Úradu podpredsedu vlády Slovenskej republiky pre investície a informatizáciu č. 78/2020 Z. z. o štandardoch pre informačné technológie verejnej správy v znení neskorších predpisov, zákon č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov, Vyhlášky Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy v znení neskorších predpisov, Vyhlášky Ministerstva investícií, regionálneho rozvoja a informatizácie Slovenskej republiky č. 547/2021 Z. z. o elektronizácii agendy verejnej správy v znení neskorších predpisov, atď.) a EÚ, iných podzákonných predpisov, normatívnych správnych aktov, individuálnych správnych aktov, technických noriem záväzných v SR, podmienok dohodnutých v Zmluve a Prílohách k Zmluve, požiadaviek a pokynov Objednávateľa.
4. Zhotovitel’ zodpovedá za to, že Dielo je zhotovené v najvyššej kvalite podľa požiadaviek a podmienok Zmluvy a že počas plynutia záručnej doby bude mať okrem súladu s požiadavkami Zmluvy aj vlastnosti podľa Zmluvy.
5. Zhotoviteľ sa zaväzuje, že počas zhotovovania Diela, prípadne podľa potreby z dôvodu refinancovania Diela z fondov Európskej únie aj po zhotovení a odovzdaní Diela pod dobu vyplývajúcu z aplikovateľných predpisov a súvisiacich dokumentov, budú dostupné pre Objednávateľa na jeho požiadanie všetky dokumenty a podklady potrebné na zhotovenie Diela. Zhotoviteľ umožní splnomocneným zástupcom Objednávateľa vo veciach technických, prípadne iným splnomocneným resp. povereným osobám zo strany Objednávateľa, nahliadnuť do týchto dokumentov a už zhotovenej časti Diela a vyhotoviť si z nich kópie a odpisy.
6. Zhotoviteľ berie na vedomie, že plnenie tejto Zmluvy môže byť financované aj formou nenávratného finančného príspevku („**NFP**“) v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Zhotoviteľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Oprávnené osoby na výkon kontroly/auditu/ overovania sú najmä:
   * 1. Poskytovateľ NFP (Ministerstvo investícií, regionálneho rozvoja a informatizácie Slovenskej republiky ako Sprostredkovateľský orgán pre Operačný program Integrovaná infraštruktúra (ďalej aj „SO OPII“) konajúci v zastúpení Ministerstva dopravy a výstavby Slovenskej republiky ako Riadiaceho orgánu pre Operačný program Integrovaná infraštruktúra (ďalej len „RO OPII“) a ním poverené osoby;
     2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby;
     3. Najvyšší kontrolný úrad SR a ním poverené osoby;
     4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu;
     5. Splnomocnení zástupcovia Európskej Komisie a Európskeho dvora audítorov;
     6. Orgán zabezpečujúci ochranu finančných záujmov EÚ;
     7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktami EÚ.
7. Zhotoviteľ zodpovedá za škodu na Diele spôsobenú vlastným konaním počas svojich pracovných postupov, ako aj za škodu spôsobenú tými, ktorých použil na realizáciu Diela a za škody s tým súvisiace. Pokiaľ Zhotoviteľ použije na vykonanie Diela tretie osoby, v plnej miere zodpovedá za ich činnosť, akoby túto vykonával sám.

**VII.**

**Vady Diela**

1. Zhotoviteľ zodpovedá za vady, ktoré má Dielo v čase jeho odovzdania Objednávateľovi a to aj vtedy, ak tieto vady vyjdú najavo až neskôr, počas záručnej doby.
2. Zmluvné strany sa dohodli, že záručná doba je 24 mesiacov, ktorá začne plynúť dňom protokolárneho odovzdania riadne zhotoveného Diela Objednávateľovi v zmysle tejto Zmluvy.
3. Ak Objednávateľ počas záručnej doby zistí na Diele vady, po ich oznámení aspoň emailom Zhotoviteľovi, je Zhotoviteľ povinný ich bezodplatne a bezodkladne odstrániť. Zhotoviteľ je povinný odstrániť vady Diela najneskôr do 2 dní od doručenia aspoň emailového oznámenia o vadách Zhotoviteľovi od Objednávateľa.
4. Záruka v rámci plynutia záručnej doby sa vzťahuje na všetky vlastnosti Diela, najmä na jeho vecnú a obsahovú úplnosť a správnosť, zákonnosť priebehu a procesu jeho zhotovovania, technickú a odbornú bezchybnosť.
5. Objednávateľ je oprávnený neprevziať Dielo alebo jeho časť, ktoré nie je vykonané riadne alebo odovzdané včas podľa podmienok určených v Zmluve. V takom prípade Objednávateľ nie je v omeškaní s povinnosťou prevziať Dielo.
6. Zmluvné strany sa dohodli, že ak Zhotoviteľ nedoplní alebo neprepracuje Dielo alebo jeho časť (neodstráni vady a nedorobky) vôbec alebo v lehote najneskôr do 2 kalendárnych dní odo dňa doručenia výzvy Objednávateľa Zhotoviteľovi, rovnako ak Zhotoviteľ poruší akúkoľvek inú povinnosť z tejto Zmluvy, Zhotoviteľ zaplatí Objednávateľovi jednorazovú zmluvnú pokutu vo výške 5 % z Ceny Diela uvedenej v tejto Zmluve, aj opakovane, za každé porušenie Zmluvy, splatnú v lehote do 7 kalendárnych dní odo dňa doručenia aspoň emailovej výzvy Objednávateľa na zaplatenie zmluvnej pokuty.
7. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Zhotoviteľa a Cenu Diela.
8. Zhotovitel’ nezodpovedá za vady, ktoré boli spôsobené použitím podkladov prevzatých od Objednávateľa a:

a/ ak Zhotovitel’ ani pri vynaložení všetkej odbornej starostlivosti a úsilia nemohol zistiť ich nevhodnosť alebo

b/ ak na ich nevhodnosť preukázateľne písomne upozornil Objednávateľa a Objednávateľ na ich použití napriek tomu trval.

1. Ostatné nároky zo zodpovednosti Zhotoviteľa za akosť, množstvo a kvalitu Diela sa uplatnia v zmysle platných ustanovení o náhrade škody podľa Obchodného zákonníka, ak nie je dohodnuté inak.
2. Uplatnením nárokov z vád Diela nie sú dotknuté nároky Objednávateľa na náhradu škody, zmluvnú pokutu, alebo na odstúpenie od Zmluvy.

**VIII.**

**Omeškania**

1. Objednávateľ je v prípade omeškania s úhradou faktúry povinný zaplatiť Zhotoviteľovi úroky z omeškania vo výške uvedenej v § 369 ods. 2 zákona č. 513/1991 Zb. Obchodný zákonník v znení neskorších predpisov.
2. Zhotoviteľ je povinný za nedodanie Diela riadne a včas podľa podmienok tejto Zmluvy zaplatiť  zmluvnú pokutu vo výške 0,10 % z Ceny za Dielo za každý aj začatý deň omeškania. Zmluvné strany prehlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovanej povinnosti Zhotoviteľa a Cenu Diela.
3. Uplatnením si zmluvnej pokuty nie je dotknutý nárok Objednávateľa na zaplatenie úroku z omeškania, náhradu škody, prípadne uplatnenie si v tejto Zmluve dohodnutej inej zmluvnej pokuty.

**Článok IX.**

**Ukončenie Zmluvy**

1. Táto Zmluva zanikne riadnym splnením všetkých práv a povinnosti Zmluvných strán vyplývajúcich z tejto Zmluvy. Zmluvu je taktiež možné ukončiť písomnou dohodou Zmluvných strán, alebo písomným odstúpením od Zmluvy niektorou Zmluvnou stranou.
2. V prípade zániku Zmluvy dohodou Zmluvných strán, táto zaniká dňom uvedeným v tejto dohode. V dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia ku dňu zániku Zmluvy dohodou.
3. Ak Zhotoviteľ koná v rozpore s touto Zmluvou, súťažnými podkladmi, právnymi predpismi SR alebo EÚ a na emailovú alebo písomnú výzvu Objednávateľa toto konanie a jeho následky v určenej lehote nie kratšej ako 5 pracovných dní neodstráni, je Objednávateľ oprávnený od Zmluvy okamžite odstúpiť.
4. Odstúpenie od Zmluvy musí mať písomnú formu a musí byť druhej Zmluvnej strane doručené. Účinky odstúpenia nastávajú ex nunc dňom doručenia odstúpenia druhej Zmluvnej strane (ak v tejto Zmluve nie je dohodnuté inak). Ak pri odstúpení nastane situácia, že už časť plnenia podľa tejto Zmluvy bola Zmluvnými stranami vykonaná, to, čo sa už nedá vrátiť si Zmluvné strany započítajú a dohodou sa vysporiadajú.
5. Táto Zmluva môže byť Zmluvnými stranami ukončená aj z dôvodu uzatvorenia výzvy, resp. neotvorenia 4. hodnotiaceho kola (napr. z dôvodu vyčerpania alokácie, a pod.) v rámci výzvy č. OPII-2021/7/17-DOP s názvom Moderné technológie II (poskytovateľ Ministerstvo investícií, regionálneho rozvoja a informatizácie Slovenskej republiky ako Sprostredkovateľský orgán pre Operačný program Integrovaná infraštruktúra (ďalej aj „SO OPII“) konajúci v zastúpení Ministerstva dopravy a výstavby Slovenskej republiky ako Riadiaceho orgánu pre Operačný program Integrovaná infraštruktúra (ďalej len „RO OPII“). Táto skutočnosť sa oznámi vopred Zhotoviteľovi oznámením doručeným na email uvedený v záhlaví tejto Zmluvy.

**X.**

**Záverečné ustanovenia**

1. Pri riešení otázok výslovne neupravených touto Zmluvou sa Zmluvné strany budú riadiť príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky.
2. Túto Zmluvu možno meniť a dopĺňať len formou písomných, datovaných a vzostupne očíslovaných dodatkov podpísaných Zmluvnými stranami a vyhotovených v rovnakom počte vyhotovení s platnosťou originálu ako táto Zmluva.
3. Táto Zmluva je vyhotovená v dvoch rovnopisoch s platnosťou originálu, pre Objednávateľa v jednom vyhotovení, pre Zhotoviteľa v jednom vyhotovení.
4. Zmluvné strany prehlasujú, že budú spolupracovať tak, aby bol predmet Zmluvy splnený v najlepšej možnej miere. Za týmto účelom sa budú Zmluvné strany bez omeškania vzájomne informovať o všetkých okolnostiach, ktoré by bránili riadnemu splneniu predmetu Zmluvy.
5. Zhotoviteľ je oprávnený vykonať naviac práce/plnenia nad rozsah dohodnutý v tejto Zmluve až na základe predchádzajúcej dohody Zmluvných strán uzatvorenej vo forme písomného a očíslovaného dodatku k tejto Zmluve, v ktorom si Zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom (a účinnom) uzatvorení písomného dodatku k tejto Zmluve a ich riadnom a včasnom vykonaní. Zhotoviteľ nie je oprávnený vykonávať práce/plnenie naviac bez predchádzajúceho písomného dodatku k tejto Zmluve.
6. Zmluvné strany prehlasujú, že túto Zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, ani návrhy na doplnenie, čo zástupcovia Zmluvných strán plne spôsobilí na právne úkony potvrdzujú vlastnoručnými podpismi.
7. Každá zo Zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. jej časti na iný subjekt bez predchádzajúceho písomného súhlasu druhej Zmluvnej strany. V prípade porušenia tejto povinnosti jednou zo Zmluvných strán bude zmluva o prevode (postúpení) zmluvných záväzkov neplatná a zároveň druhá Zmluvná strana bude oprávnená od tejto Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto Zmluvy doručené druhej Zmluvnej strane.
8. Táto Zmluva nadobúda platnosť dňom jej podpisu oprávnenými zástupcami Zmluvných strán a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
9. Akékoľvek ustanovenie tejto Zmluvy, ktoré je alebo sa stane neplatným, nezákonným alebo nevynútiteľným podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia Zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
10. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo *zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov* (ďalej ako „**Zákon o RPVS**“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností Zhotoviteľa podľa tohto ustanovenia Zmluvy je jej podstatným porušením a zakladá právo Objednávateľa na odstúpenie od tejto Zmluvy s právnymi účinkami ukončenia Zmluvy *ex tunc*, a/alebo právo kupujúceho požadovať od Zhotoviteľa zaplatenie zmluvnej pokuty vo výške maximálneho finančného limitu (celkovej výšky ceny) dohodnutého podľa tejto Zmluvy, čím nie je nijako dotknutý nárok Objednávateľa požadovať od Zhotoviteľa náhradu škody vzniknutej kupujúcemu v dôsledku nesplnenia vyššie uvedených povinností Zhotoviteľa Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
11. Zmluvné strany vyhlasujú, že sú si vedomé všetkých následkov vyplývajúcich z tejto Zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto Zmluvu. V prípade, že taká okolnosť existuje zodpovedajú za škodu, ktorá vznikne druhej Zmluvnej strane na základe tohto vyhlásenia.
12. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov a na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie alebo osobné údaje, s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Zmluvné strany sa zhodli, že ak by pri plnení tejto Zmluvy malo dochádzať k spracúvaniu osobných údajov zo strany ktorejkoľvek Zmluvnej strany ako sprostredkovateľom v mene druhej Zmluvnej strany ako ich prevádzkovateľa, Zmluvné strany uzatvoria pred začatím ich spracúvania dohodu o podmienkach spracovania osobných údajov.
13. V prípade, ak bude podľa tejto Zmluvy potrebné doručovať inej Zmluvnej strane akúkoľvek písomnosť, doručuje sa táto písomnosť na adresu Zmluvnej strany uvedenú v záhlaví tejto Zmluvy, dokiaľ nie je zmena adresy písomne oznámená Zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, Zmluvné strany si dohodli, že účinky doručenia nastávajú tretím dňom po vrátení zásielky Zmluvnej strane, ktorá zásielku doručuje.
14. Neoddeliteľnou súčasťou tejto Zmluvy sú:

Príloha č. 1 - Špecifikácia predmetu Zmluvy/zákazky

Príloha č. 2 - Cenová ponuka Zhotoviteľa.

V Banskej Bystrici dňa: ....................... V ......................... dňa: ......................

**Za Objednávateľa: Za Zhotoviteľa:**

........................................ ........................................

Ing. Ján Lunter

predseda BBSK